钦定古今图书集成/明伦汇编/氏族典/第033卷 > 《王圻续文献通考》 > 宗显
## 钦定古今图书集成/明伦汇编/氏族典/第033卷 > 《王圻续文献通考》 > 宗显

按《鄞县志》：“显，字必彰，正统九年举人，任宜兴知县，辨
察民冤，一介不取，人呼为宗青天。升大兴知县，厂卫官校见其清苦，亦不忍犯。迁南京都察院经历。服阕，
以不乐进取，遂致仕家居，贫不能存。在宜兴时，年四
十馀，未有子，民聚祷于群祠，遂得子，因名佑。登弘治
三年进士，主考徐溥拆卷见其名，喜曰：‘此吾邑清廉
令宗公子也’。”